ako to chceme urobiť?
naším primárnym cieľom je dohoda s vlastníkom objektu. aj preto sme ho od roku 2020 opakovane vyzývali na rokovanie, naše snahy ostali bez odozvy.  
v máji 2021 sme majiteľovi zaslali priamu ponuku na odkúpenie objektu za výkupné v hodnote 416 000 eur. je to čiastka, ktorá bola určená nezávislým súdnym znalcom ako všeobecná hodnota objektu. ak v lehote 90 dní od doručenia návrhu na odkúpenie nedôjde k uzavretiu dohody, ktorá bude podkladom pre prevod vlastníckeho práva, spoločnosť  jaromíra krejcara plánuje iniciovať  vyvlastňovacie konanie vo verejnom záujme v zmysle zákona  č. 282/2015 z. z. o vyvlastňovaní pozemkov a stavieb a o nútenom obmedzení vlastníckeho práva k nim a o zmene a doplnení niektorých zákonov.
vyvlastnenie je krajnou formou obmedzenia vlastníckych práv, ktoré sú definované Ústavou sr. avšak Ústava sr rovnako definuje ochranu kultúrneho dedičstva, ktoré v istých prípadoch stojí nad súkromným vlastníctvom. tým prípadom je krajné zanedbávanie starostlivosti a ignorovanie vlastnej zodpovednosti, ktoré vedú k zániku kultúrneho dedičstva. zákon č. 282/2015 z. z. o vyvlastňovaní pozemkov a stavieb a o nútenom obmedzení vlastníckeho práva k nim definuje postup v takýchto prípadoch a určuje aj sumu, ktorú vyvlastňovací subjekt musí zložiť  na účet vyvlastňovaného.             v tomto prípade sa jedná o čiastku za tie nehnuteľnosti, ktoré sú predmetom ochrany kultúrneho dedičstva.  
v prípade liečebného domu machnáč boli nezávislým súdnym znalcom vo februári 2021 vyčíslené na všeobecnú technickú hodnotu vo výške                    320 336, 25 eur.
vyvlastňovaný subjekt má právo brániť  sa proti začatému vyvlastňovaciemu konaniu. v takom prípade bude vec postúpená príslušnému súdu a celý proces môže trvať aj niekoľko rokov.